Σύσταση Διεύθυνσης Εκπαίδευσης Πολιτικού Προσωπικού στο Υπουργείο Εμπορικής Ναυτιλίας.Σύσταση Διεύθυνσης Εκπαίδευσης Πολιτικού Προσωπικού και αρμοδιότητες αυτής. Στο Υπουργείο Εμπορικής Ναυτιλίας συνιστάται Διεύθυνση Εκπαίδευσης Πολιτικού Προσωπικού Αρμοδιότητα της Διεύθυνσης Εκπαίδευσης Πολιτικού Προσωπικού είναι ο προγραμματισμός, η οργάνωση και εκτέλεση εκπαιδευτικών προγραμμάτων για την επαγγελματική κατάρτιση των υπαλλήλων και η διαρκής συνεργασία με τις εκπαιδευτικές μονάδες του Εθνικού Κέντρου Δημόσιας Διοίκησης Η Διεύθυνση Εκπαίδευσης Πολιτικού Προσωπικού συγκροτείται από τα παρακάτω δύο (2) Τμήματα: Τμήμα Εισαγωγικής Εκπαίδευσης. β) Τμήμα Επιμόρφωσης. Στην αρμοδιότητα των Τμημάτων ανήκουν: α) Τμήμα Εισαγωγικής Εκπαίδευσης. -Η Οργάνωση και εκτέλεση των προγραμμάτων εισαγωγικής εκπαίδευσης των υπαλλήλων, τόσο πριν την ανάληψη υπηρεσίας ή εντός του πρώτου εξαμήνου από την ημερομηνία ανάληψης υπηρεσίας το αργότερο, με σκοπό την γενική ενημέρωση, όσο και οποτεδήποτε μετά την συμπλήρωση δύο (2) μηνών υπηρεσίας και μέχρι την λήξη της διετούς δοκιμαστικής υπηρεσίας, σε συνεργασία και με το Εθνικό Κέντρο Δημόσιας Διοίκησης. -Η ευθύνη οργάνωσης και εκτέλεσης των προγραμμάτων εισαγωγικής εκπαίδευσης των υπαλλήλων ΝΠΔΔ, που έχουν λιγότερες από 600 οργανικές θέσεις μονίμων υπαλλήλων και εποπτεύονται από το Υπουργείο Εμπορικής Ναυτιλίας. -Η οργάνωση και εκτέλεση, σε συνεργασία με το Ινστιτούτο Εισαγωγικής Διοικητικής Εκπαίδευσης, κοινών προγραμμάτων εισαγωγικής εκπαίδευσης για υπαλλήλους περισσοτέρων Υπουργείων ή ΝΠΔΔ με βάση την συνάφεια των αντικειμένων ή για θέματα κοινού ενδιαφέροντος. Τμήμα Επιμόρφωσης. -Η οργάνωση και εκτέλεση προγραμμάτων επιμόρφωσης ειδικού ενδιαφέροντος για τους υπαλλήλους του Υπουργείου και τους υπαλλήλους των ΝΠΔΔ που εποπτεύονται από αυτό. Στα προγράμματα αυτά μπορεί να περιλαμβάνονται, σε συνεργασία με το Ινστιτούτο Διαρκούς Επιμόρφωσης και θέματα γενικού ενδιαφέροντος, όταν αυτό κρίνεται σκόπιμο ή οικονομικώς συμφέρον. -Η οργάνωση και εκτέλεση προγραμμάτων επαγγελματικής εξειδίκευσης των υπαλλήλων του Υπουργείου και των εποπτευομένων από αυτό ΝΠΔΔ, εφ όσον αυτά έχουν λιγότερες από 600 Οργανικές θέσεις μονίμων υπαλλήλων, σε αντικείμενα της υπηρεσίας τους. -Η οργάνωση και εκτέλεση, σε συνεργασία με την Εθνική Σχολή Δημόσιας Διοίκησης, προγραμμάτων προαγωγικής εκπαίδευσης των υπαλλήλων της κατηγορίας ΠΕ του Υπουργείου και των εποπτευομένων από αυτό ΝΠΔΔ, εφ όσον αυτά έχουν λιγότερες από 600 Οργανικές θέσεις μονίμων υπαλλήλων. Τα προγράμματα αυτά μπορεί να οργανώνονται και κατά κύκλους Υπουργείων με βάση την συνάφεια του αντικειμένου τους. -Η μέριμνα για την μετεκπαίδευση των υπαλλήλων του Υπουργείου ή των ΝΠΔΔ, που εποπτεύονται από αυτό, στις περιπτώσεις που αυτή κρίνεται αναγκαία για τη διεύρυνση των επιστημονικών ή τεχνικών τους γνώσεων, που είναι πρόσφορες για την καλύτερη αντιμετώπιση των αναγκών της Υπηρεσίας, ή την ειδίκευσή τους σε σύγχρονες τεχνικές διοίκησης και τεχνολογίας. -Η μέριμνα για την μεταπτυχιακή εκπαίδευση των υπαλλήλων του Υπουργείου ή των ΝΠΔΔ που εποπτεύονται από αυτό κατηγορίας ΠΕ ή ΤΕ σε ΑΕΙ της ημεδαπής ή της αλλοδαπής για τη λήψη μεταπτυχιακού τίτλου σπουδών, συναφούς με το αντικείμενο του υπουργείου ή των ΝΠΔΔ που εποπτεύονται από αυτό. -Η μέριμνα για την έκδοση απόφασης με την οποία ορίζεται το διδακτικό προσωπικό των εκπαιδευτικών προγραμμάτων που εκτελεί το Υπουργείο, ή των ΝΠΔΔ που εποπτεύονται από αυτό, εφόσον δεν ανήκει στο διδακτικό προσωπικό του Εθνικού Κέντρου Δημόσιας Διοίκησης. -Η μέριμνα για τη λειτουργία της Βιβλιοθήκης του Υπουργείου και τον εμπλουτισμό της με έντυπο υλικό, η συγκέντρωση και τεκμηρίωση γραπτών πληροφοριών σχετικών με τις αρμοδιότητες του Υπουργείου και τις ειδικότερες ανάγκες εκπαίδευσης των υπαλλήλων του και η ενημέρωση των άλλων Υπηρεσιών για το υλικό της Βιβλιοθήκης. Της Διεύθυνσης Εκπαίδευσης Πολιτικού Προσωπικού προΐσταται υπάλληλος Κατηγορίας ΠΕ, Κλάδου Διοικητικού - Οικονομικού με βαθμό Δ/ντή Β-Α Των Τμημάτων προΐστανται υπάλληλοι Κατηγορίας ΠΕ, Κλάδου Διοικητικού Οικονομικού ή Κατηγορίας ΤΕ Κλάδου Διοικητικού - Λογιστικού ή ΔΕ Διοικητικού - Λογιστικού με βαθμό Τμηματάρχη. Β-Α.Καταργούμενες διατάξεις. Καταργείται το προβλεπόμενο από το άρθρο 1 παρ. 3 εδάφ. (γ) του Π.Δ. 98/91 (Α 44) «Τμήμα Εκπαίδευσης Πολιτικού Προσωπικού» οι αρμοδιότητες του οποίου ασκούνται από τη Διεύθυνση Εκπαίδευσης Πολιτικού Προσωπικού Υ.Ε.Ν. Στον Υπουργό Εμπορικής Ναυτιλίας αναθέτουμε τη δημοσίευση και εκτέλεση του παρόντος διατάγματος.